బాస్కెట్ బాల్ ఆట మొదటగా అమెరికాలో 1891 లో స్పింప్‌ఫిల్డ్‌లో ఆడారు. 1936 లో ఒలంపిక్స్‌లో చేర్చారు. ఒక్కో జట్టులో 13-15 మంది ఆటగాళ్ళు వుంటారు. కాని కోర్టులో ఆట ఆడేటప్పుడు 5 గురు మాత్రమే ఆడుతూండ్గా, మిగిలినవాళ్ళు అదనపు ఆటగాళ్ళుగా ఉంటారు. ఎవరైనా ఆటగాణ్ణి, ఏ కారణం చేతనైనా మార్చాల్సి వస్తే, ఈ అదనపు ఆటగాళ్ళ నుండి ఒకరు లోపలికి వెళ్తారు. కోర్టు 28 మీటరుల పొడవు, 15 మీటరుల వెడల్పు ఉంటుంది. కోర్టుకు చివర యిరువైపుల బౌండరీ లైన్ వద్ద రెండు బాస్కెట్‌ నెట్ పోస్ట్‌లు ఉంటాయి. ఈ పోస్టులకు 6X3.5 సైజు బోర్డు అమరచ్చబడి ఉంటుంది. ఈ బోర్డులకు 18 అంగుళముల వ్యాసం వున్న రింగులు వుండి, దానికి క్రింద తెరుచుకునివున్న ఒక నెట్‌ ఉంటుంది. రింగు పై అంచు, నేలనుండి 10 అడుగుల ఎత్తులో ఉంటుంది. కోర్టు లోపల కొన్ని వృత్తాలు గియ్యబడి ఉంటాయి. ఆయా వృత్తాలనుండి ఆటగాళ్ళు బంతి‌ని రింగులో పడేలా వెయ్యాలి. దాన్ని బట్టి పాయింట్లు వస్తాయి. బంతి‌ పరిమాణం పురుషుల ఆటలో 29.5 అంగుళాల చుట్టుకొలతతో, 624 గ్రాముల బరువు ఉంటుంది. మహిళల ఆటలో 28.5 అంగుళాల చుట్టుకొలత, 567 గ్రాముల బరువు ఉంటుంది. ప్రతి ఆట తరువాత 10-12 నిమిషాల చొప్పున 4 బ్రేకులు ఉంటాయి. ఎక్కువ పాయింట్లు సాధించినవారు గెలిచినట్లు. బంతి అందుకున్న ఆటగాడు, ప్రత్యర్థి ఆటగాడికి అందకుండా తప్పించుకుని ముందుకు వెళ్తారు. అవసరమైనప్పుడు, తన టీములోని ఆతఘాడికి బంతి‌ను అందిస్తూ, ముందుకు వెళ్ళి, ప్రత్యర్థి కోర్టులోని రింగులో వెయ్యాలి. బంతి‌ను చేతితో మాత్రమే తాకఅలి. కాలితో తన్నరాదు. ఉద్దేశపూర్వకంగా ప్రత్యర్థి ఆటగాణ్ణి నెట్టడంకాని, తోయడం కాని చెయ్యరాదు.

బాస్కెట్ బాల్
స్క్రాబుల్
బాడ్మింటన్
టేబుల్‌ టెన్నిస్‌